ŉ Novelle is ‘n geskrewe, fiktiewe, prosaverhaal gewoonlik langer as ŉ kortverhaal maar korter as ŉ roman. Die woord is afgelei van die Italiaanse woord "novella–", vroulike vorm van "novello–", wat "nuut" beteken. Dit is ŉ algemene literêre genre in verskeie Europese tale. ŉ Novelle bevat normaalweg minder intrige as ŉ roman, maar meer ingewikkelde intriges as ŉ kortverhaal. Die intriges kry ook meer tyd om te ontwikkel as in die geval van kortverhale. Anders as met romans is dit gewoonlik nie in hoofstukke opgedeel nie, en is baie maal bedoel om in een sessie gelees te word, net soos die kortverhaal, hoewel oop ruimte soms gebruik word om gedeeltes te skei. Dit behou dus die geheeleffek. Warren Cariou skryf: The novella is generally not as formally experimental as the long story and the novel can be, and it usually lacks the subplots, the multiple points of view, and the generic adaptability that are common in the novel. It is most often concerned with personal and emotional development rather than with the larger social sphere.